Nigerië is die land in Afrika met die grootste bevolking. Nigerië word deur 75 families regeer en al is dit die armste bevolking in Afrika, is dit ook een van die rykste lande in Afrika. Die Nigeriese intelligensie wat deur ons land opgelei is, is vir jare besig om ’n ekonomiese oorlog teen Suid-Afrika te voer en hulle sal verseker nie toelaat dat Suid-Afrika in ’n Afrika eenheid beweging die leiding neem nie.
Uiteindelik glo ek dat Nigerië die Afrika uni leier wil word en dat hy nie gaan belangstel om Afrika vêrder as die ewenaar te verenig nie. Die deel onder die ewenaar is die gebied waarteen Nigerië effektief sy ekonomiese oorloë voer en wanneer Afrika verenig, sal daardie bron van geleenthede vir Nigerië opdroog en ek glo nie dat hulle daarvoor te vinde sal wees nie.
Ons kan moontlik binne die volgende drie tot vier jaar sien, wat die effek van die implementering van hierdie gedagte sal wees.